Den billige(re) OnePlus Nord kommer 21. juli

OnePlus lader til at have udpeget den 21. juli som datoen, hvor mellemklassemobilen OnePlus Nord skal præsenteres. Invitationer til et lanceringsevent var i en kort periode tilgængelig på Amazon (?) hvor de blev opsnappet af flere brugere. Eventet vil, naturligvis i disse coronatider, være virtuelt, så alle kan se med hjemme fra sofaen.

OnePlus har samtidig offentliggjort billeder af selve æsken, som telefonen leveres i – og nærmest gjort den til et produkt i sig selv. Den er, ifølge kineserne, både ”slank og utrolig robust”. Ja, faktisk kan den angiveligt holde til, at to mænd står på den, som det bemærkes i tweetet herunder:

Inside and out, every detail is just as important. ? https://t.co/L86WslOxBJ
— Carl Pei (@getpeid) July 6, 2020

OnePlus har bekræftet, at Nord er udrustet med Snapdragon 765G-chipset, hvilket betyder, at telefonen har 5G-forbindelse. De har også bekræftet, at den vil få et kamera, der er et flagskib værdigt – men uden art uddybe, hvad det betyder. Ligeledes er prisen blevet meldt ud; den bliver på 500 euro, hvilket svarer til knapt 4.000 danske kroner.

Her er billederne af invitationerne, som bliver flittigt delt på nettet i disse timer:

Den billige(re) OnePlus Nord kommer 21. juli