OnePlus Nord får Google Messages

OnePlus bliver ved med at dryppe små bidder af information om OnePlus Nord inden præsentationen den 21. juli. Senest har kineserne udgivet en kort video, der bekræfter rygter om, at telefonen vil være udstyret med originale Google apps – og ikke kinesernes egne varianter.

Android-producenterne har over bred kam en vane med at smøre deres egen brugerflade og tilpassede apps hen over Android-styresystemet. Således også OnePlus og deres OxygenOS, der altid har rummet OnePlus’ egen opkalds- og besked-apps.

Men det bliver anderledes på OnePlus Nord, der i stedet vil være udrustet med Googles originale Telefon og Beskeder-app (Google Messages). Ifølge videoen skyldes det, at Googles apps simpelthen fungerer mere smooth end OnePlus’ egne udgaver.

For brugerne er det en god byttehandel, da lige præcis de to apps har fået en del kærlighed fra Google. Google Phone, opkalds-app’en, har en ren brugerflade med interessante funktioner såsom opkalds-optagelse (i visse regioner).

Google Messages udnytter den nye RCS-funktionalitet, der rulles ud verden over i disse måneder. En funktionalitet som Telia har valgt at understøtte herhjemme i Danmark. Telia-kunder kan altså udnytte RCS-funktionerne så snart de får Nord i hånden. Det kan du læse mere om her:

Telenor lancerer RCS – ny avanceret SMS tjeneste på Android telefoner

Her er videoen, som OnePlus lancerede på Instagram forleden:

Vis dette opslag på Instagram

You know the apps: Duo, Phone, and Messages. Now know the phone that’s got them. Be there (sort of) for our AR launch at 4 pm CEST July 21. #OnePlusNordAR #OnePlusNord

Et opslag delt af OnePlus Nord (@oneplus.nord) den 17. Jul, 2020 kl. 8.00 PDT

OnePlus Nord lanceres som nævnt på tirsdag, den 21. juli. Det foregår ved et virtuelt arrangement. Ud over telefonen vil OnePlus præsentere deres første true wireless hovedtelefoner under navnet OnePlus Buds.

OnePlus Nord får Google Messages